אתם חייבים לראות את הגרסה הראשונה ל"טודו בום"
"טודו בום" - הגרסה הראשונית
אתם צפיתם בו כל כך הרבה פעמים הקיץ, אבל האם אי פעם העלתם על דעתכם כמה עבודה הייתה כרוכה ביצירת הקליפ ל-"טודו בום" של סטטיק ובן אל? שלושה חודשים אחרי צאתו (והפיכתו ללהיט ענק) היוצרים חושפים סרטון שמציג שלבים מוקדמים מהוידאו
מערכת mako מוזיקה | mako | פורסם 07/09/17 14:31
עם יותר מ-35 מיליון צפיות ביוטיוב בפחות משלושה חודשים, נראה שהקליפ של "טודו בום" עומד להפוך בקרוב לוידאו הישראלי הנצפה ביותר. מי שאחראים להצלחה הפנומנלית, מלבד סטטיק, בן אל וג'ורדי כמובן, הם הבמאי רומן בוצ'אצקי, ROMS שהפיקו וסטודיו פוינק ויואב שטיבלמן שהיו אחראים על האנימציה המופרעת. היום אנחנו זוכים להצצה לגרסה מוקדמת של הקליפ, כשעוד היה בשלבי עבודה.
בסרטון הזה אפשר לראות איך נראה החלק המונפש של הוידאו בשלביו הראשונים. הסטורי בורד מציג כמה עבודה הם עושים, עד לפרטים הקטנים, עוד לפני שהקליפ מצטייר ומצטלם. הקליפים של סטטיק ובן אל כל כך מושקעים, שאנחנו כבר לא יכולים לדמיין מצב שבו לא נקבל מהם הפקה מטורפת. הנה כזכור הצצה למאחורי הקלעים של הקליפ:
בעוד השיר עדיין ממשיך לכבוד כל רמקול במדינה, הצמד כבר בדרך לדבר הבא. סטטיק ובן אל עובדים בימים אלה על שיר וקליפ חדשים, שעל פי הרמזים וההאשטאגים יקראו לו "הכל לטובה". משהו אומר לנו שזה אכן יהיה טוב.